དེ་མིན་བླ་ཞེས་པའི་སྐོར་ལ་སྤྱིར་བཏང་མིའི་བླ་སྲོག་གམབླ་སྲོག་རྣམ་ཤེས་གསུམཞེས་པའི་སྦྱོར་སྲོལ་མང་ལ།བླ་ཞེས་པ་དི་མིའི་སྲོག་གི་རྟེནདུ་གོ་བ་སྟེ།བོད་ཀྱི་ལོ་རྒྱུས་དེབ་ཐེར་དང་ལྷག་པར་དུ་ཏུན་ཧོང་ཡིག་རྙིང་དུ་དྲི་གུམ་བཙན་པོའི་མཚན་ཇིར་གདགས་ཞེས་པའི་སྐབས་ཀྱི་གཏམ་རྒྱུད་དེའི་ས་བོན་དང་།བོད་མི་རྣམས་ཀྱི་ཁ་རྒྱུན་ལ་བླ་སྤང་དང་།བླ་རི།བླ་བྲགབླ་རྡོ།བླ་མཚོ།བླ་ཤིང་ཞེས་པའི་སྐབས།བླ་ཞེས་པ་དེ་རང་ཉིད་ཀྱི་སྲོག་རྟེན་གནས་ས་ཡིན་པར་ཁས་འཆེས་པའི་རི་དང་མཚེའུ།རྡོ་བྲགཤིང་སོགས་ལ་གོ་བའི་གནས་སྐབས་ཀྱང་ཡོད་ལ།མིའི་སྲུང་མ་ལྟ་བུ་ཞིག་ཏུ་གོ་བའི་སྐབས་ཀྱང་ཡོད་དེ།དྲི་གུམ་བཙན་པོ་དང་ལོ་ངམ་འཐབ་པའི་གཏམ་རྒྱུད་དེ།འུང་ནས་ལོ་ངམ་གྱྀས་གླང་པོ་བརྒྱའ་ལ།གསེར་གྱྀ་མདུང་རྩེ་ཉིས་བརྒྱའ་རྭ་ལ་བཏགས་ཏེ།རྒྱབ་ཏུ་ཐལ་བཀལ་ནས།གླང་ནང་འཐབ་སྟེ།ཐལ་བ་གཐོར་ནས།དེ་འྀ་ནང་དུ་ལོ་ངམ་གྱིས་བརྒལ་ཏོ།བཙན་པོ་དྲི་གུམ་ལྡེ་བླ་གུང་རྒྱལ་གྱིས་གནམ་དུ་དྲངས་ན།ལོ་ངམ་གྱྀས་མཆན་ནས་སྤྲེ་འུ་པྱུང་བས།ལྡེ་བླ་གུང་རྒྱལནི་ཏི་ཙེ་གངས་རུམ་དུ་འཕང་སྟེ་གཤེགས་སོ།།བླ་ཞེས་པ་དེ་མིའི་སྲོག་རྟེན་ཡིན་པའི་ཕྱིར་ན་དེ་ལ་བླ་འཁྱམས་པ་ཞེས་དབང་པོ་གནད་དུ་མི་གནས་པར་བླ་བོར་བའི་དོན་ཀྱང་འབྱུང་།དེ་བས་བླ་དེ་ཕྱིར་འགུགས་པ་དང་དེ་ཟློག་པའི་ཕྱིར་དུ་བླ་འགུགས་དང་བླ་བསླུ་སོགས་སྲོག་གླུདཅེས་པའི་ཆོ་ག་སྣ་ཚོགས་གཏོང་བ་དེ་ནི་བོད་ཀྱི་ཚེ་ཐར་རིག་གནས་ཀྱི་ཐོག་མའི་རྣམ་པ་ཞིག་མིན་ནམ་སྙམ།